Juelsminde
2012-07-01 10:00 - 17:00 (Europe/Copenhagen)
Turen blev på 198 km., der var lidt vejarbejde i Ikast. Farten 38,4/63,5, så pauser var der nok af. Vi var 8 fra start, men Freddy drejede fra på et tidspunkt, måske var det den hurtigste vej til Kiev???(der er vist noget fodbold). Vi holdt frokost på Juelsminde havn, og fik lidt at spise, det var vist nok Langelændere(det tog ihvertfald MEGET lang tid, inden vi fik dem, men så var de til gengæld heller ikke varme), ingen kokkehuer der. Vi kørte af blandede veje, i denne fine sommerdag, og var lige et smut forbi brugsen i Tørring (9 is for kr. 36, det er squ da billigt).Vi nåede p-pladsen i Ikast, og så kom der lige 20 dråber-det er timing. Svend bød på en øl ved pølen,(der manglede bare lige vandet) så der sluttede vi af. Dejlig tur, hvor vi rettede os efter Gerda´s kommandoer. God sommer til alle, “må vejret være med jer”
Garmin fil: 2012_07_01
KOMMENTARER:

René Hinrich

Tusinde tak for en rigtig fed tur ad små og store veje. Veje med mange sving og veje hvor det blot gik ligeud. God variation. Vejret var jo fantastisk. De få dråber som faldt, var lige da vi nåede Ikast igen, hvilket blot gjorde det nemmere at få alle de døde dyr vasket af vindskærmen. Temperaturen var jo helt sommerlig. :0)

Carl Erik Fyenbo

Tak til SWINGEREN for en rigtig god tur, dejligt vejr, og hyggeligt på havnen i Juelsminde hvor vi spiste frokost, tak til Svend for øl ved poolen, en dejlig søndag i selskab med hyggelige mennesker, tak for det.

[Vis slideshow]

Hou
2012-07-15 10:00 - 17:00 | Parkeringspladsen ved motorvej øst., La Cours vej 14, Ikast, 7430, Danmark
Hej Folkens! John og jeg har planlagt en søndagstur til Hou.Start Ikast p-plads øst kl 10.00.Der kan medbringes madpakker som kan indtages på havnen i Hou,(der er nok også en pølsevogn i nærheden).Turen sammenlagt på ca 213km. Turen starter iIkast og går gennem naturskønt område til Ejer Baunehøj hvor vi kan nyde udsigten hvis vejret tillader det,herfra går turen videre til havnen i Hou,hvor vi kan nyde vores medbragte madder.Herfra over turen rundt over Saksild strand og derfra videre tilbage ind i landet hjem.Der bliver stop til eftermiddagskaffe. 😉
Garmin fil: claus__john_sndagstur_hov

[Vis slideshow]

John Gottschalck Andersen

Uha da da Claus.Sikker en god tur, vi var på i dag. Det var en fantastisk natur,mange sving og små veje. Det kan du godt gøre igen Tak for denne oplevelse.

Preben Kjærgaard

hvor ærgeligt at jeg lige punkterede som vi skulle til at køre i det skønne østjylland. Tak til John for assistance ved lapning,jeg kørte til Ry og fik mere luft og kom fint hjem. (Godt at have lappegrej med)

Indkøbstur til Tyskland
2012-07-22 11:00 - 17:00 | Parkeringsplads ved Mc Donalds, Brandevej, Ikast, 7430
Skøn tur, super dejlig vejr, fantastiske veje med masser af sving. Hastigheden sat tilpas så alle medvirkende fik noget ud af det. Dækkanterne blev lidt flosset og benzin selskaberne fik lidt højere omsætning.
Dagens omsætning blev reddet hos Roadhouse, da vi kom forbi og var mega sultne.
Der var mega meget kø ved kasserne i Skandinavian Park, nok fordi MC-Ikast kom forbi med en en flok indkøbs hungrende MC’ister.
Jeg skulle hilse fra Kim og sige at han også syntes at turen var helt perfekt.
Så begge fremmødte nød turen i fulde drag.
Vi kørte i alt 378 km.
Km/l blev vel omkring 13.
Original tekst.
Hvis du mangler et par flasker er der nu mulighed for lidt indkøb syd for grænsen. Vi kører ad de små veje på turen til Skandinavian Park, og de store veje på vejen hjem. Hastigheden vil blive lagt til den friske side.
Garmin fil: Tyskland
